
REFERAT DE APROBARE
privind atestarea inventarului bunurilor care aparțin domeniului public al Municipiului Drobeta-Turnu Severin, județul Mehedinți

Inventarul bunurilor care alcătuiesc domeniul public al Municipiului Drobeta-Turnu Severin a fost însușit prin Hotărârea Consiliului Local Dr.Tr.Severin nr.110/1999 și atestat prin Hotărârea Guvernului  nr.963/2002 privind domeniul public al județului Mehedinți, precum și al municipiilor, orașelor și comunelor din județul Mehedinți.
Proiectul de hotărâre propus are ca scop atestarea inventarului bunurilor care aparțin  domeniului public al Municipiului Drobeta-Turnu Severin, precum și completarea Anexei nr. 2 la Hotărârea Guvernului nr. 963/2002, în condițiile în care, de la data înscrierii inventarului bunurilor care aparțin domeniului public al Municipiului Drobeta-Turnu Severin, s-au înregistrat mai multe modificări, astfel încât situația inițială nu mai corespunde cu cea actuală.
Prin Adresa nr.21494/07 iunie 2022, Compartimentul Registrul Agricol arată că în ceea ce privește terenul în discuție nu s-au formulat cereri de reconstituire/constituire în temeiul legilor fondului funciar, iar prin Adresa nr.37687/27 septembrie 2021 Serviciul Juridic Contencios confirmă că în ceea ce privește terenul în suprafață de 1.095 mp din Drobeta-Turnu Severin, str. Vărănic, FN, cu vecinii N – str. Vărănic, proprietate particulară, S – drum,  E – NC 55274, V – str. Vărănic( NC 63714)  nu au fost formulate cereri în temeiul Legii 10/2001 și nu există litigii pe rolul instanțelor judecătorești.
Pentru imobilul-teren în suprafață de 1.095 mp, situat pe strada Vărănic, FN, cartier Schela Nouă, Municipiul Drobeta-Turnu Severin, județul Mehedinți, prin  Raportul de evaluare Nr.45T/21.05.2022, întocmit de către evaluator autorizat ANEVAR Octavian Bordei, s-a stabilit o valoare de inventar de 146.920 lei.

Prin Adresa nr.15548/44412/22.11.2022 Consiliul Județen Mehedinți arată că imobilul-teren, cu o suprafață de 1.095 mp, situat în  intravilan, Municipiul Drobeta-Turnu Severin, strada Vărănic, FN, județul Mehedinți, conform Planului topografic întocmit de către S.C.Topo Iuco Company S.R.L. și avizat de către OCPI Mehedinți prin procesul verbal de recepție nr.304/06.05.2022, nu are caracter de interes public județean. Precizăm că prin adresa cu numărul de mai sus, Consiliul Județean Mehedinți răspunde la cererea Municipiului Drobeta-Turnu Severin din 07.11.2022 prin care se solicită a confirma dacă imobilul în discuție este sau nu de interes public județean.
  În ceea ce privește imobilul-teren amplasat în intravilan, Municipiul Drobeta-Turnu Severin, strada Vărănic, FN, cartier Schela Nouă, județul Mehedinți, Consiliul Local Drobeta-Turnu Severin a adoptat Hotărârea nr.215/28.07.2022 privind apartenența la domeniul public al Municipiului Drobeta-Turnu Severin a imobilului-teren în suprafață de 1.095 mp, situat în strada Vărănic, zona Schela Nouă, precum și declararea acestuia de utilitate publică.             Ca urmare a adoptării acestei hotărâri a fost înființată Cartea Funciară Nr. 69942 Drobeta-Turnu Severin, imobilului în discuție atribuindu-se Nr. Cadastral 69942 ținând cont de Planul topografic întocmit de către S.C.Topo Iuco Company S.R.L. și avizat de către OCPI Mehedinți prin procesul verbal de recepție nr.304/06.05.2022.
[bookmark: _Hlk108538899]În aceste condiții, având în vedere starea de fapt prezentată, precum și aspectul că  imobilul  nu este evidențiat în inventarul bunurilor care alcătuiesc domeniul public al Municipiului Drobeta-Turnu Severin, raportat la dispozițiile art. 607 alin. (4) din OUG 57/2019 privind Codul administrativ, potrivit cărora „Modificările inventarelor bunurilor aparţinând domeniului public al unităţilor administrativ-teritoriale atestate prin hotărâre a Guvernului, anterior intrării în vigoare a prezentului cod, se atestă prin hotărâre a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz”, dispozițiile art. 286 alin. (4) din O.U.G nr. 57/05.07.2019 privind Codul administrativ, conform cărora „domeniul public al comunei, al orașului sau al municipiului este alcătuit din bunurile prevăzute în anexa nr. 4, precum și din alte bunuri de uz sau interes public sau local, declarate ca atare prin hotărârea consiliului local, dacă nu sunt declarate prin lege ca fiind bunuri de uz sau interes public național sau județean”, dispozițiile art. 289 alin. (5) din O.U.G nr. 57/05.07.2019 conform cărora „inventarul bunurilor care alcătuiesc domeniul public se atestă prin hotărâre a autorităţii deliberative a fiecărei unităţi administrativ-teritoriale”, dispozițiile art.289 alin.(9) din O.U.G  nr. 57/05.07.2019 privind Codul administrativ, conform cărora „Proiectul hotărârii privind atestarea inventarului bunurilor care alcătuiesc domeniul public al unităţii administrativ-teritoriale se comunică şi ministerului cu atribuţii în domeniul administraţiei publice......” , propun adoptarea unei hotărâri de consiliu local privind atestarea domeniului public al Municipiului Drobeta-Turnu Severin și completarea Anexei nr.2 „Inventarul bunurilor care aparțin domeniului public al Municipiului Drobeta-Turnu Severin” la Hotărârea Guvernului nr.963/2002 privind atestarea domeniului public al județului Mehedinți, precum și al municipiilor, orașelor și comunelor din județul Mehedinți, prin includerea imobilului-teren în suprafață de 1.095 mp, situat în intravilan, Municipiul Drobeta-Turnu Severin, strada Vărănic, FN, cartier Schela Nouă,  județul Mehedinți, N.C. 69942, cu următoarele vecinătăți: N – str. Vărănic, proprietate particulară, împrejmuit între pct.2,3,4, gard sârmă; S – drum; E – NC 55274, V – str. Vărănic( NC 63714)  și cu o valoare de inventar de 146.920 lei.

